ብረግዚትን ሳዕቤናቱን ኣብ ፖለቲካ ብሪጣንያ ብሪጣንያ፡ ን47 ዓመታት ካብ ዝጸንሐቶ ሕብረት ሎሚ ለይቲ ራሕሪሓቶ ወጺኣ ኣብታ ሃገር ዝህሉ "ዘይምቹው ኩነታት" ሰራሕተኛታት ንምስሓብ ከቢድ ከምዝገብሮ ውድብ ዕዮ ገሊጹ ኣሎ። ጸሓፊት ሚኒስትሪ ውሽጢ ሃገር ፕሪቲ ፓተል ግና፡ እቲ ሕጊ "ትኽክለኛ ክእለት ዘለዎም ሰባት ንምስሓብን፡ ቁጽሪ ናብታ ሃገር ዝመጹ ትሑት ክእለት ዘለዎም ሰራሕተኛታት ንምጉዳል ከምዝኾነ" ገሊጻ። ብተወሳኺ ቤት ዕዮታት ኣብታ ሃገር ካብ ዘለዉ ኣስታት 8 ሚልዮን ስራሕ ዘይብሎም ሰባት ክምልምሉ ከምዝኽእሉ ገሊጻ። ሃገራዊ ፓርቲ ስኮትላድ ግን መባዛሕተኦም ሰባት ጥዕናዊ ጸገም ዘለዎም ስለዝኾኑ ነቲ ውሳነ "ሓደገኛ" ክብል ገሊጹዎ። ልዑል ክእለት ዘለዎም ሰራሕተኛታት ኣየኖት እዮም?
